Source: https://www.epi.sk/zz/1967-111
Timestamp: 2020-02-25 05:31:33+00:00

Document:
111/1967 Zb. Zákon o hlavnom meste Prahe | Aktuálne znenie
Hľadaj v 111/1967 ×
Zákon č. 111/1967 Zb.Zákon o hlavnom meste Prahe
Čiastka 42/1967
Platnosť od 12.12.1967
Predpis je zrušený predpisom č. 418/1990 Zb. s platnosťou pre ČR od 24. novembra 1990.
Starostlivosť o rozvoj hlavného mesta (§ 3 - § 7)
Pôsobnosť Národného výboru hlavného mesta Prahy a obvodných národných výborov (§ 8 - § 14)
Organizačná výstavba Národného výboru hlavného mesta Prahy a obvodných národných výborov (§ 15 - § 16)
Znak a farby hlavného mesta Prahy, čestné občianstvo a iné pocty (§ 17 - § 18)
Rozšírenie územia hlavného mesta Prahy (§ 19 - § 22)
(1) Hlavné mesto Praha tvorí samostatnú územnú jednotku; nie je súčasťou žiadneho kraja.
(2) Územie hlavného mesta Prahy sa delí na mestské obvody.
(1) Orgánom socialistickej štátnej moci a správy v hlavnom meste Prahe je Národný výbor hlavného mesta Prahy, ktorý je riadený priamo vládou.
(2) Orgány socialistickej štátnej moci a správy v mestských obvodoch sú obvodné národné výbory; v ktorých častiach mestských obvodov môžu pôsobiť aj miestne národné výbory, ustanovuje tento zákon (§ 20 ods. 1 a § 22).
(1) Poprednou úlohou Národného výboru hlavného mesta Prahy je starostlivosť o všestranný rozvoj mesta, predovšetkým o jeho plánovitú výstavbu, o zabezpečenie dopravných a ostatných služieb na veľkomestskej úrovni, o rozvíjanie kultúrneho a spoločenského života, o vytváranie a ochranu zdravého životného prostredia, o ochranu kultúrnych pamiatok a zabezpečovanie verejného poriadku. K popredným úlohám Národného výboru hlavného mesta Prahy patrí aj starostlivosť o vytváranie priaznivých podmienok pre činnosť vrcholných orgánov štátnej moci a ostatných ústredných orgánov a inštitúcií, ktoré majú v Prahe, ako hlavnom meste štátu, svoje sídlo.
(2) Štátne orgány a organizácie sú povinné v rámci svojej pôsobnosti Národnému výboru hlavného mesta Prahy pri plnení jeho úloh účinne napomáhať.
(1) Vláda vytvára predpoklady pre pomoc štátnych orgánov a organizácií pri riešení otázok výstavby a rozvoja hlavného mesta Prahy.
(2) Ministerstvá a ostatné ústredné orgány štátnej správy úzko spolupracujú s Národným výborom hlavného mesta Prahy pri zabezpečovaní rozvoja hlavného mesta a riešia s ním všetky problémy patriace do ich pôsobnosti, ktoré sa týkajú hospodárskej, kultúrnej, zdravotníckej a sociálnej výstavby Prahy. Sú povinné prerokúvať s Národným výborom hlavného mesta Prahy tie časti návrhov plánov rozvoja svojho odvetvia (odboru), ktoré sa dotýkajú záujmov hlavného mesta. O rozporoch spočívajúcich v tom, že návrhy týchto plánov nezabezpečujú potreby hlavného mesta vyjadrené v návrhu plánu rozvoja hlavného mesta Prahy, rozhoduje vláda. Národný výbor hlavného mesta Prahy môže vláde navrhnúť, aby ministerstvám a ostatným ústredným orgánom štátnej správy uložila úlohu pri zabezpečovaní potrieb hlavného mesta.
(3) Ministerstvá a ostatné ústredné orgány štátnej správy dbajú vo svojej riadiacej činnosti na osobitné podmienky hlavného mesta Prahy a z tohto hľadiska prerokúvajú s Národným výborom hlavného mesta Prahy návrhy právnych predpisov a iných opatrení, pokiaľ sa týkajú hlavného mesta Prahy. Rozdielne stanoviská v zásadných otázkach prerokuje minister (vedúci ústredného orgánu štátnej správy) s primátorom hlavného mesta Prahy.
(4) Národný výbor hlavného mesta Prahy koordinuje postup organizácií a štátnych orgánov pri vykonávaní úloh týkajúcich sa rozvoja hlavného mesta Prahy; pritom nezasahuje do právomoci ústredných ani iných orgánov.
(1) Ústredne riadené hospodárske, družstevné a ostatné organizácie, ktoré vykonávajú činnosť na území hlavného mesta, sú povinné spolupracovať s Národným výborom hlavného mesta Prahy, prípadne s obvodnými národnými výbormi pri zabezpečovaní plánovitého rozvoja hlavného mesta Prahy a jeho obvodov. Predkladajú im podklady o dôležitých opatreniach, ktoré národné výbory potrebujú na zabezpečovanie celkového rozvoja hlavného mesta a jeho obvodov. Sú najmä povinné predkladať Národnému výboru hlavného mesta Prahy na vyjadrenie svoje koncepcie rozvoja, štúdie, dlhodobé výhľady a hospodárske plány, a to tie ich časti, ktoré sa dotýkajú otázok rozvoja hlavného mesta. V prípadoch ustanovených osobitnými predpismi je stanovisko Národného výboru hlavného mesta Prahy pre ne záväzné, najmä na úseku výstavby a vytvárania a ochrany zdravých podmienok a zdravého spôsobu života a práce; v ostatných prípadoch, v ktorých sa nebude dbať na stanovisko Národného výboru hlavného mesta Prahy, môže Národný výbor hlavného mesta Prahy vláde navrhnúť, aby vec prerokovala.
(2) Na umiestnenie organizácie alebo jej časti (závodu, prevádzkárne a pod.) na území Prahy a na zmeny jej činnosti dotýkajúce sa podstatnou mierou života mesta treba súhlas Národného výboru hlavného mesta Prahy.
(1) Ministerstvá a ostatné ústredné orgány štátnej správy i národné výbory a organizácie spolupracujú s Národným výborom hlavného mesta Prahy aj pri uspokojovaní dôležitých záujmov, ktoré má hlavné mesto mimo svojho územia, a svojimi opatreniami tomu napomáhajú.
(2) Ak ide o územie okresov Praha-východ a Praha-západ, Stredočeský krajský národný výbor, prípadne príslušný okresný národný výbor po dohode s Národným výborom hlavného mesta Prahy
(3) Národný výbor hlavného mesta Prahy postupuje obdobne po dohode so Stredočeským krajským národným výborom pri riešení otázok uvedených v odseku 2, pokiaľ sa dotýkajú záujmov okresov Praha-východ a Praha-západ.
(1) Národný výbor hlavného mesta Prahy v úzkej súčinnosti s obvodnými národnými výbormi plánuje, riadi a zabezpečuje výstavbu a prestavbu hlavného mesta a organizuje plánovitý rozvoj hospodárskej, kultúrnej, zdravotníckej a sociálnej výstavby na území hlavného mesta. Vypracúva návrh plánu rozvoja hlavného mesta, v rámci ktorého usmerňuje správne proporcie v rozvoji hlavného mesta. Zúčastňuje sa na ďalších prácach na príprave štátneho plánu rozvoja národného hospodárstva, spolupracuje s ústrednými orgánmi štátnej správy a predkladá im návrhy na riešenie otázok dotýkajúcich sa rozvoja hlavného mesta.
(2) Národný výbor hlavného mesta Prahy riadi, usmerňuje a kontroluje činnosť obvodných národných výborov. Dozerá na plnenie zákonov a zachovávanie štátnej disciplíny obvodnými národnými výbormi a vykonáva revízie ich hospodárenia. Obvodným národným výborom poskytuje všestrannú pomoc v ich práci a pri riešení celomestských problémov a o plnení svojich úloh sa s nimi radí, opiera sa o ich poznatky a prerokúva ich iniciatívne návrhy a pripomienky. Návrhy závažných opatrení pripravuje a prerokúva s obvodnými národnými výbormi.
(3) Národný výbor hlavného mesta Prahy zriaďuje a riadi, prípadne spravuje organizácie a zariadenia, ktoré slúžia na uspokojovanie potrieb presahujúcich rámec obvodu a ktorých riadenie (správu) je účelnejšie a hospodárnejšie organizovať pre celé mesto.
(4) Národný výbor hlavného mesta Prahy ďalej vykonáva pôsobnosť patriacu podľa iných zákonov a ostatných predpisov národným výborom, pokiaľ ju tento zákon nezveruje obvodným národným výborom (§ 9, 10, 11, 12). Na úsekoch verejného poriadku a kultúry a informácií vykonáva aj štátnu správu, ktorá by inak patrila obvodným národným výborom, ak ide o veci, ktoré majú celomestský význam; podrobnejšiu úpravu Národný výbor hlavného mesta Prahy určí na svojom plenárnom zasadaní. Národný výbor hlavného mesta Prahy môže na svojom plenárnom zasadaní po dohode s obvodnými národnými výbormi určiť, že bude vykonávať štátnu správu, ktorá by inak patrila obvodným národným výborom, aj v ďalších veciach, ak sa tým dosiahne účelnejší výkon štátnej správy alebo lepšie uspokojovanie potrieb občanov a organizácií.
(1) Obvodné národné výbory vykonávajú štátnu správu vo veciach, ktoré inak patria okresným a miestnym národným výborom, na úseku
(2) Národný výbor hlavného mesta Prahy môže na svojom plenárnom zasadaní po dohode s obvodnými národnými výbormi určiť, že niektoré úlohy patriace do pôsobnosti obvodných národných výborov bude z dôvodov účelnosti alebo z iných vážnych dôvodov plniť niektorý obvodný národný výbor aj na území iných obvodných národných výborov. Rovnakým spôsobom môže niektoré úlohy zo svojej pôsobnosti zveriť obvodným národným výborom.
(1) Obvodné národné výbory zriaďujú a spravujú
(2) Na plnenie svojich úloh obvodné národné výbory môžu zriaďovať a riadiť
(1) Obvodné národné výbory v medziach svojej pôsobnosti (§ 10) vykonávajú štátnu správu voči ústredne riadeným a družstevným organizáciám, organizáciám riadeným a spravovaným Národným výborom hlavného mesta Prahy a inými orgánmi, najmä na úseku výstavby, vytvárania a ochrany zdravých podmienok a zdravého spôsobu života a práce, zdravotníckych služieb, obchodu, verejného poriadku a štátnych financií.
(2) Národný výbor hlavného mesta Prahy po dohode s obvodnými národnými výbormi určí rozsah a formy účasti obvodných národných výborov na určení úloh organizáciám riadeným Národným výborom hlavného mesta Prahy a na kontrole ich činnosti.
(1) Národné výbory pôsobiace v hlavnom meste Prahe, ich orgány a poslanci rozvíjajú širokú organizátorskú a kultúrno-výchovnú činnosť a vytvárajú tak predpoklady pre aktívnu účasť občanov na správe hlavného mesta.
(1) Národný výbor hlavného mesta Prahy a obvodné národné výbory zriaďujú výkonné a kontrolné orgány: radu, komisie, komisiu ľudovej kontroly, správne komisie a odbory (iné útvary). Vláda nariadením ustanoví, ktoré odbory alebo iné útvary Národný výbor hlavného mesta Prahy a obvodné národné výbory zriaďujú.
(2) Radu obvodného národného výboru tvorí predseda, podpredseda (podpredsedovia), tajomník obvodného národného výboru a ďalší členovia volení obvodným národným výborom z poslancov. Rada obvodného národného výboru má 12 až 15 členov.
(3) Radu Národného výboru hlavného mesta Prahy tvorí primátor hlavného mesta Prahy, jeho námestníci, tajomník Národného výboru hlavného mesta Prahy a ďalší členovia volení Národným výborom hlavného mesta Prahy z poslancov. Rada Národného výboru hlavného mesta Prahy má 15 až 20 členov.
(4) Primátor vykonáva funkcie patriace podľa zákona o národných výboroch predsedovi národného výboru. Ako predstaviteľ hlavného mesta má právo používať historické primátorské insígnie.
(1) Pokiaľ nie je predpísané používanie štátneho znaku, môžu národné výbory pôsobiace v hlavnom meste Prahe a nimi riadené a spravované organizácie a zariadenia používať znak hlavného mesta Prahy.
(2) Iné organizácie môžu používať znak hlavného mesta Prahy len s privolením Národného výboru hlavného mesta Prahy.
(3) Znak hlavného mesta Prahy a jeho používanie upravuje Národný výbor hlavného mesta Prahy.
(4) Farby hlavného mesta Prahy sú zlatá a červená, pričom zlatá farba je hore.
(1) Osobám, ktoré sa významným spôsobom zaslúžili o rozvoj hlavného mesta Prahy, o mier a priateľstvo medzi národmi alebo o iné všeobecné blaho, môže Národný výbor hlavného mesta Prahy udeliť čestné občianstvo hlavného mesta Prahy.
(2) Národný výbor hlavného mesta Prahy môže zvlášť významnú činnosť zaslúžilých osôb oceniť udelením verejného uznania za zásluhy.
(3) Vynikajúce tvorivé výkony, ktoré obohacujú ľudské poznanie alebo významným spôsobom prispeli k vyriešeniu úloh socialistickej výstavby alebo k ďalšiemu rozvoju kultúry, môže Národný výbor hlavného mesta Prahy oceniť aj udelením Ceny Národného výboru hlavného mesta Prahy.
(1) K územiu hlavného mesta Prahy sa pripájajú a do priľahlých mestských obvodov sa začleňujú územia týchto obcí:
(2) Územie hlavného mesta Prahy tvoria tieto mestské časti (katastrálne územia):
(1) V častiach mestských obvodov vzniknutých začlenením obcí uvedených v § 19 ods. 1 pôsobia miestne národné výbory riadené obvodnými národnými výbormi; patrí im pôsobnosť, ktorú majú miestne národné výbory podľa zákona o národných výboroch.
(2) Miestne národné výbory spolupracujú s Národným výborom hlavného mesta Prahy a s obvodnými národnými výbormi, podieľajú sa na ich úlohách pri zabezpečovaní výstavby a rozvoja hlavného mesta Prahy a svojou činnosťou prispievajú k súladnému rozvoju celého mesta.
(3) Národný výbor hlavného mesta Prahy alebo obvodný národný výbor môže po dohode s miestnym národným výborom prevziať niektoré úlohy patriace do pôsobnosti tohto miestneho národného výboru.

References: § 7
 § 14
 § 16
 § 18
 § 22
 § 22
 § 19